PRIJEDLOG

Na osnovu člana 35 stav 1 alineja 2 Statuta Opštine Tivat ("Sl. list Crne Gore - opštinski propisi", br. 24/18 i 09/20) i Naredbi za preduzimanje privremenih mjera za sprječavanje unošenja u zemlju, suzbijanje i sprječavanje prenošenja novog koronavirusa Ministarstva zdravlja Crne Gore, Skupština Opštine Tivat, na sjednici održanoj \_\_\_\_\_\_\_\_\_\_\_ 2020. godine donijela je

**O D L U K U**

***o donošenju mjera za podršku privredi i građanima u opštini Tivat***

Član 1

Ovom odlukom utvrđuju se mjere koje imaju za cilj da ublaže finansijske posljedice nastale usled pandemije COVID-19 u opštini Tivat.

 Član 2

Svi izrazi upotrijebljeni u ovoj odluci za fizička lica u muškom rodu podrazumijevaju iste takve izraze za fizička lica u ženskom rodu.

 Član 3

 Sekretarijat za finansije i lokalne javne prihode dužan je da prati mjesečno ostvarivanje primitaka i usaglašava izvršenje izdataka prema utvrđenim prioritetima u skladu sa raspoloživim sredstvima, odnosno procentom ostvarenja budžeta kako bi se održala budžetska ravnoteža.

Član 4

 Sve potrošačke jedinice dužne su da tekuće rashode svedu na najmanju moguću mjeru.

 Član 5

 Odlaganje plaćanja poreza na nepokretnosti svim fizičkim licima za 2020. godinu na način da se plaćanje prve rate odlaže do 31.08.2020. godine, a druge rate do 30.11.2020. godine, na zahtjev poreskog obveznika, pod uslovom da je izmirio poreske obaveze na dan 31.12.2019. godine

 Odlaganje izvršenja rješenja za prinudnu naplatu za lokalne javne prihode fizičkim licima, na rok od 60 (šezdeset) dana, na lični zahtjev poreskog obveznika za postupke prinudne naplate pokrenute u 2020. godini.

 Član 6

 Odjeljenje za lokalne javne prihode će za privredne subjekte u djelatnostima čiji je rad zabranjen naredbom Ministarstva zdravlja Crne Gore izvršiti:

* odlaganja plaćanja poreske obaveze za period od 90 (devedeset) dana po osnovu prireza porezu na dohodak fizičkih lica, nastale od 01.03.2020. godine.

Period plaćanja će biti sinhronizovan sa dinamikom izmirenja poreza na dohodak fizičkih lica, u skladu sa zakonom.

Poreski obveznici zahtjev za odlaganja plaćanja sa iznosom obračunatog prireza porezu na dohodak fizičkih lica (obrazac OPPND) dostavljaju Odjeljenju za lokalne javne prihode putem pošte ili na e-mail adresu: sekretarijat.finansije@opstinativat.me

* oslobađanje od plaćanja naknade poreskim obveznicima za korišćenje komercijalnih objekata kojima je omogućen pristup sa opštinskog puta za 2020. godinu, za period od 90 (devedeset) dana, počev od važenja naredbi Ministarstva zdravlja Crne Gore zbog kojih isti nijesu obavljali djelatnost.

Poreski obveznici se mogu obratiti Odjeljenju za lokalne javne prihode sa zahtjevom za oslobađanje plaćanja iznosa navedene naknade putem pošte ili na e-mail adresu:

sekretarijat.finansije@opstinativat.me

* odlaganje plaćanja poreza na nepokretnosti za 2020. godinu na način da se plaćanje prve rate odlaže do 31.08.2020. godine, a druge rate do 30.11.2020. godine.

Poreski obveznici se mogu obratiti Odjeljenju za lokalne javne prihode sa zahtjevom za odlaganjem plaćanja poreza na nepokretnosti putem pošte ili na e-mail adresu: sekretarijat.finansije@opstinativat.me

* Odlaganje izvršenja rješenja za prinudnu naplatu za lokalne javne prihode, na rok od 60 (šezdeset) dana, a na lični zahtjev poreskog obveznika za postupke prinudne naplate pokrenute u 2020. godini.

 Član 7

 Oslobađaju se poreski obveznici od plaćanja poreza na nepokretnosti za 2020. godinu za zemljište koje je registrovano za obavljanje poljoprivredne djelatnosti na osnovu podnešenog zahtjeva poljoprivrednog proizvođača.

 Poreski obveznici se mogu obratiti Odjeljenju za lokalne javne prihode sa zahtjevom za oslobađanje plaćanja iznosa navedenog poreza putem pošte ili na e-mail adresu: sekretarijat.finansije@opstinativat.me

 Član 8

 Oslobađaju se od plaćanja lokalne komunalne takse privredni subjekti za prvih 6 (šest) mjeseci 2020. godine.

 Privredni subjekti se mogu zahtjevom za oslobađanje od plaćanja navedene takse obratiti Odjeljenju za lokalne javne prihode putem pošte ili na e-mail adresu: sekretarijat.finansije@opstinativat.me

 Član 9

 Oslobađaju se od plaćanja naknade za licencu taxi udruženja i preduzetnici za period od 19.marta do 31. decembra 2020. godine.

 Taxi udruženja i preduzetnici se mogu obratiti zahtjevom za oslobađenje od plaćanja navedene naknade Sekretarijatu za turizam i preduzetništvo putem pošte ili na e-mail adresu: preduzetnistvo@opstinativat.com

Član 10

 Donijeti olakšavajuće procedure radi korišćenja podsticajnih mjera u poljoprivredi i to uvođenjem avansnog plaćanja, kod nabavke određenih sredstava za poljoprivrednu proizvodnju u toku 2020. Godine, i to u oblastima:

- Podrške razvoju voćarske i vinogradarske proizvodnje;

- Podrške razvoju maslinarstva i marikulture;

- Podrške razvoju povrtarske i cvjećarske proizvodnje;

- Podrške razvoju pčelarstva;

- Podrške razvoju organske poljoprivrede;

- Podrške održivom upravljanju zelenim otpadom iz poljoprivredne proizvodnje.

 Član 11

 Umanjuje se obaveza plaćanja članskog doprinosa Turističkoj organizaciji opštine Tivat za 2020. godinu u iznosu od 50 %.

 Član 12

 Preporučuje se DOO “Komunalno“ Tivat, DOO “Vodovod i kanalizacija“ Tivat, DOO “Parking servis“ Tivat da za korisnike njihovih usluga, u djelatnostima čiji je rad zabranjen naredbom Ministarstva zdravlja Crne Gore i koji se obrate zahtjevom, iste obračunavaju srazmjerno vremenu u kojem su usluge koristili.

 Član 13

 Oslobađaju se plaćanja zakupnine zakupci poslovnih prostora u vlasništvu opštine Tivat, u djelatnostima čiji je rad zabranjen naredbom Ministarstva zdravlja Crne Gore, za period od 90 (devedeset) dana, počev od važenja naredbi Ministarstva zdravlja Crne Gore zbog kojih subjekti plaćanja nijesu obavljali djelatnost, a na zahtjev istih.

 Preporučuje se privrednim društvima i javnim ustanovama, čiji je osnivač opština Tivat, da oslobode od plaćanja zakupnine zakupce u djelatnostima čiji je rad zabranjen naredbom Ministarstva zdravlja Crne Gore, za period od 90 (devedest) dana, počev od važenja naredbi Ministrastva zdravlja Crne Gore zbog kojih subjekti plaćanja nijesu obavljali djelatnost, a na zahtjev istih.

 Član 14

 Obavezuju se upravni odbori i odbori direktora u privrednim društvima DOO “Komunalno“ Tivat, DOO “Vodovod i kanalizacija“ Tivat, DOO “Parking servis“ Tivat, Turistička organizacija opštine Tivat, DOO PPOV Kotor-Tivat, DOO “Autobuska stanica“ Tivat, kao i savjeti JU “Muzej i galerija Tivat“, JU Centar za kulturu Tivat, JU Sportska dvorana Tivat i JU Dnevni centar za djecu i mlade sa smetnjama i teškoćama u razvoju Tivat, da donesu svoje programe mjera do dana 27.05.2020. godine, i iste dostave Skupštini Opštine Tivat.

 Član 15

 Posebnom Odlukom o dopuni Odluke o zabrani izvođenja građevinskih radova tokom ljetnje turističke sezone, predložiće se dopuna, na način da se dozvoli izvođenje građevinskih radova tokom ljetnje turističke sezone 2020. godine (“Službeni list Crne Gore- opštinski propisi“, br. 28/17).

 Član 16

 Ova odluka stupa na snagu danom donošenja.

 SKUPŠTINA OPŠTINE TIVAT

Broj: \_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_ 2020. godine PREDSJEDNIK,

 Ivan Novosel

***O B R A Z L O Ž E NJ E***

**PRAVNI OSNOV**

 Pravni osnov za donošenje Odluke o donošenju mjera za podršku privredi i građanima u Tivta sadržan je u odredbama Statuta opštine Tivat ("Službeni list Crne Gore - opštinski propisi", br. 24/18 i 09/20).

 Član 35 stav 1 alineja 2 Statuta Opštine Tivat propisuje da Skupština donosi propise i druge pravne akte.

**RAZLOZI ZA DONOŠENJE**

Usled okolnosti izazvanih pandemijom COVID-19, Vlada Crne Gore je donijela niz mjera i naredbi kojima je, u cilju sprječavanja unošenja zaraznih bolesti u zemlju, suzbijanja i sprječavanja prenošenja u druge zemlje, kao i zaštitu stanovništva od novog koronavirusa, između ostalog: zabranila rad velikog dijela trgovinskih objekata; izvršena je obustava taksi prevoza; zabranjeno je pružanje ugostiteljskih usluga; zabranjeno je obavljanje trgovinskih i ugostiteljskih usluga u tržnim centrima; zatvorene su dječje igraonice, fitnes centri, frizerski i kozmetički saloni; obustavljen je javni prevoz putnika u prigradskom i gradskom autobuskom i kombi prevozu.

Imajući u vidu naprijed navedeno, određenom broju privrednih subjekata je onemogućeno da vrši svoju djelatnost i da ostvaruju prihode.

 U cilju ublažavanja i minimiziranja negativnih finansijskih efekata prouzrokovanih pandemijom COVID-19, olakšanja života građana i pomoći privrednim subjektima, a imajući u vidu u tom dijelu naredbe Vlade Crne Gore, mjerama sadržanim u predmetnoj odluci je data podrška građanima i privrednim subjektima.

Obrađivač: Predlagač:

Sekretarijat za finansije PREDSJEDNIK

i lokalne javne prihode dr Siniša Kusovac

Sekretarka

Rajka Jovićević